Сафин Иштимер Сафа улы

Сафин Иштимер Сафа улы ( 15 май 1922 йыл — ?) — 112-се Башҡорт кавалерия дивизияһы яугиры, гвардия кесе лейтенанты. Ҡыҙыл Йондоҙ (1943), II дәрәжә Ватан һуғышы (1985) ордендары кавалеры.

 Биографияһы 
Сафин Иштимер Сафа улы 1922 йылдың 15 майында хәҙерге Башҡортостандың Салауат районы Әлкә ауылында тыуа. 1941 йылдың 4 декабрендә Салауат районы хәрби комиссариаты тарафынан Ҡыҙыл Армия сафына алына. 9-сы гвардия кавалерия дивизияһының 30-сы гвардия кавалерия полкында, 16-сы гвардия кавалерия дивизияһы идаралығында коновод булып хеҙмәт итә.

1943 йылдың 28 февралендә һуғышта күрһәткән батырлығы һәм ҡаһарманлығы өсөн Ҡыҙыл Йондоҙ ордены менән бүләкләнәПамять народа. Сафин Иштимер Сафиевич. Картотека награждений.

Коновод Мухамедьянов менән аттарҙы һуғарырға алып китеп барған саҡта автоматтар менән ҡоралланған ике немецтың өйҙәргә яҡынлашып килгәнен күреп ҡала, һәм өйҙәр артынан ҡапыл ғына килеп сығып уларға һөжүм итәләр, уларҙы ҡоралһыҙландырып әсиргә алалар, гранаталарын, автоматтарын һәм документтарын алып, дивизия штабына алып киләләр. Был ҡыйыулығы өсөн коновод Сафин 1944 йылдың 15 ғинуарында «Батырлыҡ өсөн» миҙалы менән бүләкләнәПамять народа. Сафин Иштмир Сафиевич Картотека награждений.

Гвардия кесе лейтенанты Сафин Иштимер Сафа улы Берлинға тиклем барып еткән ҡыйыу яугир. Сафин Иштимер Сафа улы 1946 йылдың 24 июнендә демобилизациялана, колхозда бригадир, ауыл Советы рәйесе, ветеринар техник булып эшләй. Ғаилә ҡороп, өс ул һәм бер ҡыҙ үҫтерәМузей 112-й Башкирской кавалерийской дивизии.

1985 йылда юбилейлы II дәрәжә Ватан һуғышы ордены менән бүләкләнә.

 Иҫкәрмәләр 

 Һылтанмалар 
 Память народа. Сафин Иштимер Сафиевич. Картотека награждений
 Память народа. Сафин Иштмир Сафиевич Картотека награждений
 Музей 112-й Башкирской кавалерийской дивизии

Категория:112-се Башҡорт кавалерия дивизияһы яугирҙары
Категория:Бөйөк Ватан һуғышында ҡатнашыусылар